TENGGARONG-Bubuhan tim verivikasi Adipura Kementrian Lingkungan Hidup (Kemen LH) RI beberapa pekannya lalu ngerjai hasil penilaian sida tahap 1 ke Kabupaten Kutai Kartanegra Tenggarong di Ball Room Hotel Grand Fatma. Di buka leh Wakil Bupati Kukar HM Gufron Yusuf SH MM.
Didatangi leh bubuhan kepala SKPD tekait nya lain, Camat ngan Lurah segala Kepala Sekolah Se-Tenggarongan. Bubuhan kelompok masyarakat, koordinator pemulung Tenggarong ngan bubuhan perusahaan sampai forum Kabupaten Sehat Kukar jua bedatangan.
Kepala Badan Lingkungan Hidup Daerah Kukar Akhmad Hidayat SIP MM madahkan amun tm verifikasi Adipura Kemen LH periode 2014-2014 ne beanggotakan 3 urang sampai 2 hari ne molah verifikasi factual tehadap 48 titik lokasi nya ada di dalam Kota Tenggarong nya dah di nilai sebelumnya.” Ke 48 titik tu iya hak tegak kantor, pasar,taman tebukak hijau sampai ke pemukiman warga terus ke wadah pembuangan terakhir sampah. Ketua Teknis Verifikasi Kemen LH RI Busu Hafiz Khaeruddin dalam ekspos penilaiannya bekesah, amun program Adipura ne betujuan supaya ndorong pemerintah daerah nuju kota nya berseh, nyaman, mutu aer ngan udara jua tejaga ngan baek seterusnya. Lamun kriteria penilaian Adipura ne ada 2 iya hak, sejaoh mana kineja pemerintah Kabupaten /Kota dalam njaga lingkungan serta system manajemen nya dah ada di polah sida.
Lamun tugas ngan pungsi tim ne diantaranya iya hak selain nganukan penilaian jua molahkan pembinaan. Habis tu Wabup Busu HM Gufron Yusuf ncarangkan amun masalah lingkungan nya di ahadapi wayah ne umumnya maseh ada 3 hal iya hak tegak mutu lingkungan hidup nya sek turun, habistu masalah sampah ngan ruang tebukak hijau sampai ke pencemaran aer ngan udara.” Temasok isu berobahnya iklim ngan kapasitas apartur nya relativ mandik mbadai,”bunyi sida jua. Amun nyinggung penilaian Adipura menurut sida supaya masyarakat ne sadar dalam ndukung kebersehan Tenggarong ne makin lebeh baik, beharap beneh segala titik lokasi nya belum optimal tu secepatnya di kerjai ngan di baiki.” Sampai etam balik lagi ndapatkan Adipura tegak di waktu tahun 1997 nya lalu.(HMS.DI.I)
bjn_Latn bjn_Latn bjn_Latn bjn_Latn